[{"text_idx": "#000000", "text": "Garagardoaren munduaren inguruko informazioa partekatzeko gunea"}, {"text_idx": "#000002", "text": "Azaleko hartziduraz ekoizturiko garagardoak (ALE)"}, {"text_idx": "#000006", "text": "Joan den astean Irunen kokatua dagoen Bidassoa Basque Brewery artisau garagardo fabrika berria bisitatzeko aukera izan genuen."}, {"text_idx": "#000007", "text": "Proiektuaren lehen urratsak EEBB-tan eman zituen Bidassoa-k. Karlos-ek (mikrobiologoa) Columbia Unibertsitatean lan egiten zuen irakasle bezala eta horretaz gain, etxean garagardoa egiten aritzen zen. Capitan Lawrence Brewery enpresarekin kolaborazio bat adostu zuen, non Karlos-ek legamiaren kudeaketaren inguruan irakatsiko zien, honek hauengandik beraien ekoizpenaren inguruko jakintza jasotzen zuelarik. Duela pare bat urte Karlos bere bi laguenekin jarri zen harremanetan proiektua martxan jartzeko, In\u0303igo eta Jon. 2014. urteko abuztua-irailan kaleratu zituzten lehenengo garagardoak komertzialki."}, {"text_idx": "#000008", "text": "1000 litro/ekoizpeneko ahalmena duen Slowbeer makinaria batekin egiten dute lan. Beratze/egoste ontzia, iragazpen kupela eta Whirlpool-a duena. Sei hartzidura ontzi zilindrokoniko dituzte, hauetako hiru 1000l-koak eta beste hiruak 2000l-koak."}, {"text_idx": "#000009", "text": "Garagardoa kupeletan zein botiletan saltzen dute, bigarren hartzidura bat botilan edo kupelean eman gabe ekoizten dutelarik, hau da, hartzidura bukaera aldean naturalki sortzen den CO2-a garagardoan bertan gelditzen da tenperatura eta presioa (isobarikoa) hartzidura ontzian kontrolatuz."}, {"text_idx": "#000010", "text": "Kasper: Lupulu amerikarrak dituen \u201cKolsch\u201d garagardoa."}, {"text_idx": "#000011", "text": "Mugalari: Pale Ale ingeles estiloko garagardoa."}, {"text_idx": "#000012", "text": "Boise: Amerikar IPA estiloko garagardo bat."}, {"text_idx": "#000016", "text": "AhotsaMaLuMor garagardoaren ekoizpen bideoaMattinada, eta Morlaco-k elkarlanean egin duten MaLuMor (% 6,1 alk. American Red) garagardoaren ekoizpen bideoa duzue jarraian (gazteleraz):Garagardoa nola egin \u2013 -eko lagunek etxean garagardoa nola egin daitekeen azaltzen duen bideo labur bat (2 minutu inguru) argitaratu dute euskaraz:Etxean garagardoa egiten ikasteko tailerraEtxean garagardoa egiten ikasteko tailerra antolatu dute eta Usurbilgo Baserritarren Kooperatibak bihar (apirilak 15) arratsalderako. Usurbilgo kooperatiban ospatuko da. Parte hartu nahi duenak Alkartasuna kooperatibarekin harremanetan jarri behar du.Beertoki garagardo azoka larunbat honetanBeertoki Garagardo azoka ospatuko da larunbat honetan (Apirilak 2) Billabonan eta bertako garagardo ekoizle askok hartuko du parte. Hemen duzue kartela eta parte hartuko duten ekoizleen zerrenda."}]